አባቱ የተናገረው ንግግር ትክክል መሆኑን ቢረዱም ማረጋገጥ ነበረባቸውና ወደ ስም ጠሪው መምህር ጋር በመጓዝ ይጠይቃሉ፡፡ እርሳቸውም ልጁ ውጤታማና ጎበዝ እንደሆነ ያስረዳቸውና ነገር ግን ማስታወሻ የሚይዝበትና የሚማርበት ደብተር መለየት እንደሚጠበቅበት ይነግራቸዋል፡፡ በስዕል ነገሮችን የሚረዳበት መንገድ ለውጤቱ መሰረት ሆኖታል፡፡ ነገር ግን በንጽህና ትክክለኛ የተማሩትን ነገር በተገቢው ደብተር ላይ ማስፈርም ዋጋ እንዳለው ልጁ ማወቅ አለበት በሚልም አስተያየት ይሰጣቸዋል፡፡ ከዚያ እርሳቸውም ሀሳቡን ተቀብለው እንደማስታወሻ የሚጠቅመ ውን ደብተር በመግዛት የስዕል ችሎታውን እንዲያዳብር አገዙት፡፡ አያችሁ ልጆች ነገሮችን ሳይረዱ መናገር ይጎዳል፣ ይጸጽታልም፡፡ ማሳመን ደግሞ ዋጋው የላቀ ነው፡፡ ስለዚህ እናንተም ማድረግ ያለባችሁ እንደ ጎበዙ ተማሪ ልዩ ተሰጧችሁን ለማጎልበት መበርታት ነው፡፡ የሚያጋጥሟችሁን ፈተናዎችም በብልሃት እንደልጁ ማለፍ አለባችሁ፡፡ በሉ ለዛሬ በዚህ እንሰነባበት በቀሪ ጊዜ ሌላ ጉዳይ ይዤላችሁ እመጣለሁ፡፡ መልካም እለተ ሰንበት ይሁንላችሁ፡፡